Enoch Kofi Adu

Enoch Kofi Adu (født 14. september 1990) er en ghanesisk fotballspiller som spiller for den finske klubben Ekenäs IF.

 Karriere som klubbspiller 
 Tidlige år og Nice 
Adu startet sin karriere som profesjonell fotballspiller i sin lokale klubb, Liberty Professionals FC, i 2006. Den 23. september 2008 gikk Adu til den franske Ligue 1-klubben OGC Nice, hvor han signerte en kontrakt som løp ut 2011.«Le Ghanéen Enoch Kofi Adu signe à Nice» , sport.fr, 22. september 2008. Besøkt 25. juli 2014  Den 26. mars 2010 gikk Adu med på prøvespill for den svenske klubben GAIS,«Adu provtränar med GAIS»   , av Tony Balogh, fra GAIS' hjemmeside. 25. mars 2010. Besøkt 25. juli 2014  men signerte 16. juli samme år kontrakt med den danske Superligaen-klubben FC Nordsjælland.«Officielt: Ghaneser til FCN», bold.dk, 16. juli 2010. Besøkt 25. juli 2014 

 FC Nordsjælland 
Adu ble raskt en viktig spiller for FC Nordsjælland, og han sikret seg fast plass for førstelaget. Adu spilte fast i serie, samt i nasjonal og kontinental cup, i sin første sesong for klubben. Adu var en del av laget da klubben vant Landspokalturneringen (dansk cup) i 2010/11-sesongen, og spilte også finalen. Adu var også en sentral spiller da klubben tok sitt første seriemesterskap i 2011/12-sesongen. Klubben kvalifiserte seg videre til gruppespillet i Mesterligaen 2012/2013, hvor Adu spilte alle seks kampene da FC Nordsjælland havnet sist i sin gruppe. Midt i 2012/13-sesongen gikk Adu fra FC Nordsjælland til belgiske Club Brugge.

 Club Brugge 
Etter overgangen til Club Brugge spilte Adu mer eller mindre fast i det som sto igjen av 2012/13-sesongen. Han fikk imidlertid mindre spilletid i den påfølgende sesongen, og ble lånt ut til Stabæk Fotball i den norske Tippeligaen fram til sommeren 2014.

 Malmö FF 
Det ble 8. juli 2014 klart at regjerende svenske seriemester Malmö FF hadde sikret seg Adu fra Club Brugge som en forsterkning foran klubbens deltakelse i Mesterligaen 2014/2015. Overgangen var ment å bli gjennomført 1. august, da Adus kontrakt med Stabæk Fotball løp ut, men Malmö FF bekreftet at de var i forhandlinger med Stabæk for å sikre seg spilleren da overgangsvinduet ble åpnet 15. juli.«Enoch Kofi Adu till Malmö FF»   , fra Malmö FFs hjemmeside, 8. juli 2014. Besøkt 28. juli 2014  Stabær bekreftet 24. juli at de hadde terminert lånekontrakten med Adu før tiden mot en mindre kompensasjon fra Malmö FF.«Adu sin siste Stabæk kamp»   , av Hilde E. Håve, fra Stabæk Fotballs hjemmeside, 24. juli 2014. Besøkt 28. juli 2014.

 Landslagsspill 
Adu representerte Ghanas U17-lag i VM for U17-lag, som ble avholdt i Sør-Korea. Adu spilte seks kamper i turneringen.«Enoch Adu» , fra FIFAs hjemmeside. Besøkt 28. juli 2014 

 Spillerstatistikk 
Oppdatert 6. desember 2014«Enoch Kofi Adu» , profil på soccerway.com. Besøkt 27. juli 2014 

KlubbSesongSerieCupKontinentaltSammenlagtKamperMålKamperMålKamperMålKamperMålNice2008/090000—002009/100000—00Sammenlagt00000000FC Nordsjælland2010/1129050203602011/1232020103502012/131800060240Sammenlagt7907090950Club Brugge2012/1311000001102013/1470000070Sammenlagt180000000Stabæk Fotball201416142—203Sammenlagt1614200203Malmö FF20141500090240Sammenlagt1500090240Karrieren sammenlagt12811121801573

 Meritter 
 Klubb 
 FC Nordsjælland 
 Landspokalturneringen: 2010/11
 Superligaen: 2011/12

 Referanser 

 Eksterne lenker 

 «Enoch Kofi Adu», profil på Malmö FFs hjemmeside 

Kategori:Ghanesiske fotballspillere
Kategori:Fotballspillere for Liberty Professionals FC
Kategori:Fotballspillere for OGC Nice
Kategori:Fotballspillere for FC Nordsjælland
Kategori:Fotballspillere for Club Brügge
Kategori:Fotballspillere for Stabæk Fotball
Kategori:Fotballspillere for Malmö FF
Kategori:Fotballspillere for Akhisar Belediyespor
Kategori:Fotballspillere for AIK
Kategori:Fotballspillere for Mjällby AIF
Kategori:Fotballspillere for Ekenäs IF
Kategori:Personer fra Kumasi
Kategori:Fødsler i 1990